Държавен вестник, бр. 62, 2009 г., стр. 60

С Т Р .  60
Д Ъ Р Ж А В Е Н   В Е С Т Н И К
Б Р О Й  62
Съдържание на платежното нареждане за
наличен паричен превод
Чл. 23. (1) Платежното нареждане за нали-
чен паричен превод съдържа:
1. име (наименование) на платеца;
2. адрес на платеца, включително държава
на платеца;
3. уникален идентификатор на платеца или
на неговата сметка;
4. име (наименование) на получателя;
5. уникален идентификатор на получателя
или на неговата сметка;
6. сумата на платежната операция;
7. валута;
8. основание;
9. допълнителни пояснения;
10. дата на представяне на платежното на-
реждане;
11. подпис на платеца.
(2) След получаване на платежното нареж-
дане доставчикът на платежни услуги на плате-
ца предоставя на платеца регистрационния но-
мер на платежното нареждане.
(3) Платежното нареждане за наличен пари-
чен превод може да съдържа и други данни,
включително такива, които са необходими за
изпълнение на изискванията по други норма-
тивни актове.
Раздел V
Други платежни операции
Платежни операции с използване на други пла-
тежни инструменти или средства за комуни-
кация
Чл. 24. Изискванията за извършване на пла-
тежни операции с използване на други платеж-
ни инструменти или средства за комуникация
могат да се определят в правилата и процедури-
те на доставчика на платежни услуги или на
платежната система, която ги обработва, в съ-
ответствие със Закона за платежните услуги и
платежните системи.
Г л а в а  ч е т в ъ р т а
ИЗПЪЛНЕНИЕ НА ПЛАТЕЖНИ ОПЕРА-
ЦИИ ЧРЕЗ ПЛАТЕЖНИ КАРТИ
Раздел I
Общи положения
Платежни карти
Чл. 25. (1) Платежната карта е вид плате-
жен инструмент, върху който е записана ин-
формация по eлектронен начин и се използва
многократно за идентификация на оправомо-
щения ползвател на платежни услуги и за от-
далечен достъп до платежна сметка и/или до
предварително определен кредитен лимит, до-
говорен между оправомощения ползвател на
платежни услуги, на когото е издадена карта-
та,  и доставчика на платежни услуги.
(2) Платежната карта е собственост на дос-
тавчика на платежни услуги, издател на картата.
(3) Платежната карта се използва само лич-
но от оправомощения ползвател на платежни
услуги.
(4) Платежната карта се издава за опреде-
лен срок. Името на оправомощения ползвател,
номерът на картата и датата на изтичане на
срока на валидността на картата се поставят
върху лицевата є страна. Отговорност за персо-
нализацията на картата носи доставчикът на
платежни услуги, издател на картата.
(5) Доставчикът на платежни услуги, изда-
тел на платежната карта, я предоставя на опра-
вомощения ползвател на платежни услуги в срок
не по-дълъг от 10 дни от сключването на рам-
ковия договор за платежна карта.
 (6) Подуправителят, ръководещ управление
“Банково” на БНБ, може да издава указания,
съдържащи изискванията към номерирането,
дизайна, физическите и техническите специфи-
кации на платежните карти.
Персонален идентификационен номер
Чл. 26. (1) Персоналният идентификационен
номер (по-нататък “ПИН”) на всеки оправомо-
щен ползвател на платежни услуги, свързан с
неговата карта, се определя от издателя на кар-
тата. Издателят предава ПИН на оправомоще-
ния ползвател на платежни услуги, като осигу-
рява запазването му в тайна.
(2) Персоналният идентификационен номер
е най-малко четирицифрен и служи за иденти-
фициране на оправомощения ползвател на пла-
тежни услуги. Персоналният идентификацио-
нен номер няма характеристиките на електро-
нен подпис.
(3) Ако оправомощеният ползвател на пла-
тежни услуги забрави своя ПИН, издателят из-
дава нова карта с нов ПИН в срока по чл. 25,
ал. 5 или в същия срок генерира нов ПИН на
картата при спазване на реда по ал. 1 и 2.
(4) Издателят на платежната карта е длъ-
жен да осигури възможност на всеки оправо-
мощен ползвател на платежни услуги да про-
меня своя ПИН чрез терминално устройство
АТМ с нова цифрова комбинация, известна
само на него.
Изпълнение на операции чрез платежна карта
Чл. 27. (1) С платежна карта могат да се
извършват следните операции:
1. теглене и/или внасяне на пари в брой чрез
терминални устройства АТМ;
2. плащане на стоки и услуги и получаване
на пари в брой чрез терминални устройства
ПОС;
3. плащане на стоки и услуги, както и превод
между сметки чрез виртуални терминални уст-
ройства ПОС;
4. превод между платежни сметки чрез тер-
минални устройства АТМ;